text: Hvat er design? Vit kunnu hugsa og diskutera í fleiri tímar og gera stór yvirlit um, hvat design inniber. Men sannleikin er tann, at design er allastaðni. Tak til dømis designið her á síðuni, meðan tú lesur hendan bloggin: Design er í øllum – alt frá litunum á heimasíðuni til fontin, sum skapar orðini, tú lesur. Men design er eisini rundan um teg. Hygg upp. Alt tú sært er designað. Hvussu kul er tað?
text: #000000
text: Men hví er design týðningarmikið? Jú, sært tú – design er eitt samskiftisamboð. Frá fyrstu veggjamálningunum í fjallahellum – til dagsins livandi lýsingar og appir. Øll hesi hava eitt í felag: Design kommunikerar boðskap og endamál. Tó hevur design eisini eina aðra týðningarmikla uppgávu: At vera estetiskt, pent og lekkurt.
text: #000001
text: Men álvara, hvat er design?
text: #000002
text: Grundelementini í design. Kelda: InVision
text: #000003
text: Grundelementini í design eru definerað at vera: formur, skap, linja, rúm, teksturur, rørsla og litur.
text: #000004
text: Design er ymiskt brúk av hesum grundelementum. Samansetingin kann siga ein boðskap á ein máta, sum ikki einans fangar eygað; men eisini áhugan. Við at brúka hetta kunnu vit miðla boðskapir, sum annars kunnu vera torførir at skilja.
text: #000005
text: Sagmeister leggur dent á tað vakra
text: #000006
text: Til ein fyrilestur hjá Stefan Sagmeister síðst í novembur, legði hann dent á, hvussu týðningarmikið tað vakra er í designi. Hann legði dent, á hvussu hesi grundelement skapa tað vakra. Hvussu vit sum designarar kunnu skapa eina kenslu, sum fólk kenna aftur, tá tey síggja designið. Við tí funktionella og tí estistiska kunnu vit skapa nýggj ting, sum eru innbjóðandi og áhugaverd.
text: #000007
text: Design er allastaðni, og tí eru vit so von við tað. Vit leggja bert merki til design, tá tað riggar serliga væl ... og tá ið tað slett ikki riggar. Men alt, sum vit síggja, hoyra, uppliva og sansa, er designað – so ella so.
text: #000008
text: Tað er torført at seta fingurin á design, og hvat tað er, tí tað er jú so nógv. Í dag ynskja vit at skapa at eina verð, sum hevur gott design. Design, sum ikki órógvar og ørkymlar, men kommunikerar skjótt og greitt. Vit trúgva upp á gott design, og tað ávirkan, sum design hevur á verðina. Vit ynskja at gera verðina greiðari og vakrari við brúki av designelementum og hugflogi. Tí vit kunnu, duga og hava eina ábyrgd at gera tað.
text: #000009
text: Fyrst fær Niels eitt svakt hugskot. So eitt aftrat. So koyrir hann hugskotini í song saman: Svøk baby-hugskot síggja dagsins ljós, og tey leggja allan heimin undir seg ... Og Niels setir seg afturá aftur og yppir øksl, meðan tiltikna skálkasmílið hómast.
text: #000010
text: Ein lýsing kann ongantíð selja eina vøru
text: #000011